###### DISGRIFIAD O’R SWYDD: Gweithiwr Cymorth, Cymru

Lleoliad: Gweithio gartref yng Nghymru gyda theithio

Oriau: Rhan amser – 24 awr yr wythnos

Contract: Cyfnod penodol o 4 blynedd

Tâl: £25,500 y flwyddyn pro rata

Yn adrodd i: Uwch-gydgysylltydd Cymorth

Diben Craidd  
Cynrychioli Fertility Network UK yng Nghymru, gan hyrwyddo gwasanaethau’r elusen a darparu cymorth a chyngor moesol i fuddiolwyr. Cydlynu gweithgareddau gwirfoddol sy’n berthnasol i’r rôl trwy gysylltu ag unigolion, grwpiau cymunedol, asiantaethau perthnasol, gweithwyr gofal iechyd proffesiynol, ysbytai/clinigau. Coladu ac adrodd ar ystadegau, adborth a data i’w defnyddio mewn ceisiadau am arian ac adroddiadau blynyddol.

###### Cyfrifoldebau Allweddol

* Darparu cymorth i gleifion ffrwythlondeb ledled Cymru drwy gyfrwng e-bost, ffôn, WhatsApp, llwyfannau cyfryngau cymdeithasol a grwpiau cymorth, gan gyfeirio at wasanaethau cymorth FN Cymru a sefydliadau partner.
* Monitro a gwerthuso gwasanaethau cymorth yng Nghymru a chynnal a chofnodi gwybodaeth. Darparu ystadegau i’r Uwch-gydgysylltydd Cymorth at ddibenion adroddiadau misol.
* Cynorthwyo gyda recriwtio gwirfoddolwyr a darparu cefnogaeth a gwybodaeth ar eu cyfer.
* Cydgysylltu â Chydgysylltydd Ffrwythlondeb yn y Gweithle Fertility Network UK i ddatblygu a chyflwyno prosiect newydd, Ffrwythlondeb yn y Gweithle, ar gyfer cyflogwyr a gweithwyr yng Nghymru.
* Mynychu digwyddiadau cymunedol/iechyd lleol i godi ymwybyddiaeth ac i roi cefnogaeth.
* Darparu cymorth gweinyddol a chyngor i gleifion, gweithwyr proffesiynol a gwirfoddolwyr.
* Cynnal ac ehangu’r rhwydwaith cymorth presennol drwy grwpiau, cyfryngau cymdeithasol ac ati a darparu’r cymorth gweinyddol a chyngor angenrheidiol, gan gynnwys trefnu siaradwyr a rheoli grwpiau cymorth, lleoliadau a chostau heb rwystr.
* Darparu cymorth 1-1 parhaus i fuddiolwyr.
* Darparu cymorth i swyddogaethau sgwrsio ar-lein i fuddiolwyr ar sail rota gyda gweithwyr cymorth a staff eraill, gan gynnwys rhywfaint o gyflenwi y tu allan i oriau. Sicrhau bod rhywun wrth gefn pan nad ydych yn gweithio.
* Cydlynu grwpiau ffrwythlondeb trwy Facebook a HealthUnlocked, gan gysylltu â gwirfoddolwyr sy’n rhedeg y grwpiau a’u helpu i dyfu trwy hyrwyddo grwpiau a threfnu cyfarfodydd ar gyfrifon Zoom. Darparu diweddariadau amserol o gyfarfodydd/gweithgareddau i dimau cyfryngau i’w hyrwyddo.
* Rheoli gwirfoddolwyr i gynorthwyo gyda rhediad rhwydd ein gwasanaethau cymorth yng Nghymru.
* Datblygu perthynas ag elusennau, cymdeithasau, grwpiau cymunedol ac arbenigwyr eraill i ddarparu lefelau ychwanegol o gymorth i fuddiolwyr sydd angen cymorth y tu hwnt i’n cylch gwaith.
* Cydgysylltu â gwirfoddolwyr sy’n darparu cymorth cymheiriaid i ychwanegu gwerth at grwpiau cymorth drwy gyfrwng siaradwr gwadd, cyflwyniad neu drafodaethau grŵp.
* Cydgysylltu â’r Uwch-weithiwr Cymorth i ddefnyddio gwirfoddolwyr cymunedol yn effeithiol.
* Darparu cefnogaeth barhaus i wirfoddolwyr, gan gynnwys sesiynau galw heibio rheolaidd, sesiynau 1:1 a diweddariadau cyffredinol ar yr elusen.
* Nodi a datblygu perthnasoedd â rhanddeiliaid, gan rannu cysylltiadau ag aelodau staff perthnasol. Cefnogi’r gwaith o feithrin perthnasoedd a rhwydweithio â gweithwyr iechyd proffesiynol yng Nghymru, yn enwedig ym maes gofal sylfaenol, gan annog atgyfeirio i’r gwasanaeth yng Nghymru.
* Darparu cymorth i’r Uwch-gydgysylltydd Cymorth i ddatblygu perthnasoedd gyda chlinigau / gweithwyr proffesiynol sy’n gweithio ym maes anffrwythlondeb, trwy ymweliadau/cyflwyniadau, gan sicrhau ei fod yn hyrwyddo gwasanaethau’r elusen i gynifer o gleifion â phosibl. Defnyddio ein gwirfoddolwyr cymunedol lle bo’n briodol a rhoi cyflwyniadau i staff clinig a gweithwyr proffesiynol eraill.
* Mewnbynnu data ac ystadegau a rhoi gwybodaeth allweddol i’r Uwch-gydgysylltydd Cymorth a gasglwyd o bob gweithgaredd elusennol mewn modd amserol i’w chynnwys mewn adroddiadau.
* Sicrhau bod yr holl alwadau ffôn a negeseuon e-bost, testun, Facebook a HealthUnlocked, a negeseuon electronig eraill, yn cael eu hateb yn brydlon ac mewn modd sympathetig ac addysgiadol.
* Fel aelod o staff, bod yn aelod o grwpiau WhatsApp yng Nghymru, gan gynnwys defnyddio’r gwasanaeth ar gyfer hyrwyddiadau a sicrhau bod holl aelodau’r grŵp yn cadw at reolau’r grŵp.

###### Cyfrifoldebau Cyffredinol

* Sicrhau bod yr holl waith sy’n ymwneud â chwnsela yn cael ei wneud gan roi sylw dyledus i natur sensitif y materion dan sylw a thrwy ddefnyddio arbenigwyr pan fo hynny’n briodol.
* Hyrwyddo cydraddoldeb ac eirioli dros degwch a chynhwysiant ym mhob agwedd ar waith yr elusen.
* Eirioli dros weithredu ar sail polisi ac ymchwil ac wrth wneud penderfyniadau i wella canlyniadau i bawb y mae heriau ffrwythlondeb yn effeithio arnynt.
* Nodi cyfleoedd ar gyfer partneriaethau gydag FNUK a chyfeirio at y Rheolwr Codi Arian ar gyfer camau dilynol.
* Cael yr wybodaeth ddiweddaraf am newidiadau deddfwriaethol a chymdeithasol parhaus ynghylch ffrwythlondeb, gan ddefnyddio’r Awdurdod Ffrwythlondeb ac Embryoleg Dynol (HFEA) ac adnoddau eraill i sicrhau bod gwybodaeth gywir, hygyrch a chyfredol yn cael ei darparu i fuddiolwyr a rhanddeiliaid. Rhannu unrhyw newyddion neu wybodaeth gyda gweddill y sefydliad pan fo’n briodol.
* Cymryd camau dilynol / rhoi gwybod am bob cyfle posibl i aelodau perthnasol o staff.
* Cynorthwyo’r elusen i gynrychioli Fertility Network UK mewn cyfarfodydd allanol, arddangosfeydd a chynadleddau lle bo’n briodol.
* Mynychu a chyfrannu at bob cyfarfod pan fo angen.
* Sicrhau yr ymdrinnir â phob gohebiaeth yn brydlon ac yn effeithlon.
* Sicrhau bod pob galwad ffôn yn cael ei hateb yn brydlon ac mewn modd sympathetig ac addysgiadol.
* Mynychu cyrsiau addysgol lle bo angen a chyflwyno adroddiad ysgrifenedig llawn pan fo angen.
* Ymgymryd â dyletswyddau eraill o fewn cyfrifoldeb y swydd.
* Hyblygrwydd o ran oriau.
* Teithio pellterau hir ar adegau.

*Ni fwriedir i’r swydd-ddisgrifiad uchod fod yn rhestr hollgynhwysfawr o ddyletswyddau a chyfrifoldebau. Bydd disgwyl i ddeiliad y swydd ymgymryd â dyletswyddau ychwanegol wrth i ofynion y swydd newid. Bydd y ddogfen hon yn cael ei hadolygu’n rheolaidd gan y ddwy ochr.*